Şaristanê Osloyî yê Norweçî de hetê Paltformê Cinîyan ê Kurdan ê Osloyî û NCDKyî ra çalakîyêke ameye kerdene û çalakîye de kurdanê Osloyî dostanê xo reyde qirkerdişê cinîyan û hêrişê îşxalî yê vera Zap, Metîna, Avaşînî pê çalakîyêke şermezar kerde.
Aktîvîsta hollandayîje Lida Weert warê çalakîye de qisey kerd û venga cinîyan da ke wayîrê kampanya vejîyê.Weerte venga Wezîr Ine Marie Eriksen zî da ke wa hêrişanê îşxalî vindarnê. Weerte bale ante tecrîdê vera Rayberê Şarê Kurdî Abdullah Ocalanî ser û vat: ''Wext wexte azadîya Abdullah Ocalanî yo. Ganî hukmatê Norweçî paştî bido haştîya herême.''
Dostê kurdan û wekîlê verênî Erling Folkvordî zî venga wezîre Eriksene da ke wa hêrişanê dewleta tirke vindarna.
Çalakîye de bira Amerîka ya serê 3 şorişgêranê kurdan zî ameye şermezarkerdene.
